Shume Chaltu Regasa

Shume Chaltu Regasa, også skrevet Shumi (født 13. desember 1996) er en etiopisk friidrettsutøver som konkurrerer i sprint- og mellomdistanseløp. Hun har gull på 800 meter og sølv på 4 x 400 meter fra Juniorafrikamesterskapet i friidrett 2015 som fremste internasjonale meritter.

Idrettskarriere 
2013
Asamu deltok ved ungdomsafrikamesterskapet i friidrett 2013 (AYAC) i Warri i Nigeria, der hun kom på 4.-plass på 400 meter med tiden 56,19 sekunder. I tillegg fikk Etiopia her gull på medleystafetten. Nigeria vant opprinnelig medleystafetten, men Cecilia Francis, som løp på vinnerlaget, ble tatt i doping, og laget ble dermed diskvalifisert. 

2014
Ved Afrikamesterskapet i friidrett 2014 i Marrakech deltok hun på 400 meter, og kom sist i sitt innledningsheat, der hun løp på 55,72 (18. beste tid), og hun nådde dermed ikke finalen. 

2015
Ved Juniorafrikamesterskapet i friidrett 2015 i mars kom Regasa på 1.-plass på 800 meter, med 2:09,20, foran Kore Nagaho og Susan Aneno. Hun deltok også på Etiopias stafettlag som kom på 2.-plass på 4 x 400 meter stafett. Hun deltok ved Galà dei Castelli-stevnet i Bellinzona i Sveits i juli, der hun kom på 7.-plass på 800 meter, med 2:01,80. 

I september deltok hun ved Panafrikanske leker 2015, der hun satte ny personlig rekord på 2:01,59 på 800 meter, og endte her på 3.-plass. I tillegg deltok hun på 4 x 400 meter stafett, der Etiopia løp på 3:39,99, og kom på 4.-plass.

Referanser

Eksterne lenker 
 
  Profil hos All-Athletics 

Etiopiske mellomdistanseløpere
Etiopiske sprintere
Juniorafrikamestere i friidrett
Fødsler i 1998
Personer etter føde- eller oppvekststed i Etiopia